Unser fruntlich gruos vor, lieben getrûwen. Von der sache des pfandes wegen, so
Peter Burgenstein Henslin Wechtter, unserm ingesessnen, umb sin schuld
gesetzt und verbriefft hat, uns desselben Burgensteins ewirtin erzalt
und daby erindert,wie si und ouch desselben Wechters ewirtin
darumb vor uns im rechten gestanden und erkent, sy ir ouch darumb
urkund erkent zegebent gesprochen, das Burgenstein an ir noch
denen guotner, so im von siner anen verordnet sin, nützit ze verenderen,
denn allein die nutz ze messen hab. Hievon si ungütlich bedungk,
das Wechtter ir guot by üch, des er ir troewt vertigen söll. Begert
harinn ze verschaffen, dz sölichs verkomen untz dz ir ir urkûnd
vesigelt werd, das si sölich recht vor ûch gezoeigen und desterbass
sôlich guot zuͤ ir und ir kinden handen mit ûwer hilff beheben kann.
Also, lieben getrûwen, umb dz sich die guot frouw umb dehein ahnung
von der sach wegen ze clagende hab. So ist unser meinnung, das ir
ob Wechtter oder iemant von sinen wegen zuͦ ûch die pfand ze v̄tingen
kem bestellent, die sach also an ze beliben lassen, biss Burgensteininē
ir urkund v̄sigelt werde, dz ouch so das erst fueg hat beschechen sol.
Datum X die septemb̄ anno Dm̄ etc XXXIX.